ระหว่าง 6 นาทีข้างหน้านี้ที่คุณจะฟังฉันพูด
โลกกำลังสูญเสียแม่ไป 3 คน
ขณะให้กำเนิดลูกของเธอ
คนที่หนึ่งตายเพราะเกิดภาวะแทรกซ้อนรุนแรง
คนที่สองตายเพราะเธอเป็นวัยรุ่น
ร่างกายของเธอไม่พร้อมที่จะให้กำเนิด
แต่คนที่สามตายเพราะ ไม่มีอุปกรณ์พื้นฐานที่สะอาด
ขณะที่ให้กำเนิดลูก
เธอไม่ใช่เพียงคนเดียว
แม่และทารกมากกว่าหนึ่งล้านคน เสียชีวิตทุกปี
ในประเทศกำลังพัฒนา
เพียงเพราะการเข้าไม่ถึงสุขอนามัยพื้นฐาน
ขณะที่ให้กำเนิดลูก
การเดินทางของฉันเริ่มขึ้น ในหน้าร้อนบ่ายวันหนึ่ง
ปี 2008 ในประเทศอินเดีย
หลังจากใช้เวลาทั้งวันกับการพบปะหญิงสาว และฟังความต้องการเธอ
ฉันไปยังกระท่อมมุงจากหลังหนึ่ง พร้อมกับหมอตำแย
ในฐานะแม่ ฉันสงสัยมากว่า เธอให้กำเนิดลูกในบ้านได้อย่างไร
หลังจบบทสนทนาที่น่าสนใจและลึกซึ้ง
ถึงการที่เธอเห็นว่ามีแรงผลักดัน ให้ทำในสิ่งที่เธอทำ
ฉันพูดกึ่งถามเธอว่า
คุณมีอุปกรณ์ที่คุณต้องการ ในการทำคลอดหรือไม่
ฉันเลยได้เห็นอุปกรณ์ของเธอ
เธอกล่าวว่า "นี่คือสิ่งที่ฉันใช้ในการ แยกเด็กออกจากแม่"
ฉันถือเครื่องมือการเกษตรไว้ในมือ ด้วยความตกใจ ไม่รู้ว่าจะตอบไปอย่างไร
ฉันถ่ายรูปนี้ แล้วก็กอดเธอและเดินจากมา
ใจของฉันเต็มไปด้วย ภาพสะท้อนตัวฉันที่ติดเชื้อ
ที่ฉันจะต้องทนทรมาน ไปอีกหนึ่งปีหลังจากคลอดลูก
แม้ว่าจะได้รับบริการทางการแพทย์ ที่ดีที่สุดก็ตาม
และความทรงจำของบทสนทนา ระหว่างฉันกับพ่อ
ผู้ซึ่งสูญเสียแม่ของเขาไปตอนคลอดลูก
ถึงการที่เขาคิดว่าชีวิตของเขา จะแตกต่างจากนี้
หากเพียงแค่แม่ของเขาอยู่กับเขาจนเขาโต
ในฐานะนักพัฒนาสินค้า ฉันเลยเริ่มศึกษาวิจัย
และตื่นเต้นมากที่พบว่า มีผลิตภัณฑ์ตัวหนึ่ง
ชื่อว่า Clean Birth Kit (ชุดทำคลอดปลอดเชื้อ)
แต่ฉันกลับซื้อมันไม่ได้เลยสักชุด เป็นเวลาหลายเดือน
เพราะมันจะถูกผลิตตามเงินทุนที่ได้รับ
สุดท้าย เมื่อได้มันมาหนึ่งชุด ฉันก็ตกใจอีกครั้ง
ฉันคิดว่าจะไม่มีวันใช้อุปกรณ์เหล่านี้ ในการทำคลอดลูกของฉันเด็ดขาด
แต่เพื่อให้แน่ใจในสัญชาตญาณของฉัน ฉันกลับไปหากลุ่มผู้หญิง
ที่เคยมีประสบการณ์ในการใช้ผลิตภัณฑ์นี้
พวกเธอมีปฏิกิริยาเดียวกับฉัน และอาจจะมากกว่า
พวกเธอบอกว่า จะเลือกทำคลอดบนพื้น
มากกว่าบนแผ่นพลาสติก ที่จะทำให้เลือดเปื้อนไปหมด
พวกเธอพูดถูก มันจะทำให้เกิดการติดเชื้อมากขึ้น
ผ้าที่ให้มาจะทำให้เกิด การติดเชื้อแบคทีเรีย
ทางสายสะดือเด็กมากขึ้น
และใบมีดที่ให้มาเป็นแบบที่ ผู้ชายใช้โกนหนวด
และพวกเขาไม่อยากเข้าใกล้มันแม้แต่นิดเดียว
ไม่มีแรงจูงใจให้ใครก็ตาม ออกแบบผลิตภันฑ์นี้ใหม่
เพราะมันเป็นผลิตภัณฑ์การกุศล
ไม่มีการสอบถามผู้หญิง ในกระบวนการออกแบบ
และที่ฉันประหลาดใจคือ ความต้องการไม่ใช่แค่ที่บ้านเรือน
แต่ในสถานพยาบาล ที่มีจำนวนการคลอดบุตรสูง
สิ่งที่เกิดขึ้นในที่กันดารยิ่งแย่ลงไปอีก
สิ่งนี้ต้องเปลี่ยน
ฉันมุ่งไปที่เรื่องนี้
ฉันเริ่มกระบวนการออกแบบ โดยรวบรวมความเห็น
พัฒนาตัวต้นแบบ
และร่วมมือกับผู้ที่เกี่ยวข้อง ในการศึกษาตัวต้นแบบ
ทุกครั้งที่ได้ตัวต้นแบบ เราจะกลับไปหาผู้หญิง
เพื่อให้แน่ใจว่าเราได้ ผลิตภัณฑ์สำหรับพวกเธอจริง ๆ
สิ่งที่ฉันได้เรียนรู้จากกระบวนการนี้ คือผู้หญิงเหล่านี้
แม้ว่าจะยากจน
แต่ก็ให้ความสำคัญกับสุขภาพ และการเป็นอยู่ที่ดี
พวกเธอไม่ได้ใจแคบ
เหมือนกับพวกเรา พวกเธอย่อมชื่นชม สินค้าที่ออกแบบอย่างดี
และตอบความต้องการของพวกเธอ
หลังจากทำงานหลายครั้งกับผู้เชี่ยวชาญ
ผู้เชี่ยวชาญด้านการแพทย์
และผู้หญิง
ฉันพูดได้เลยว่านี่ไม่ใช่งานกล้วย ๆ เลย
แต่เราก็ได้ผลิตภัณฑ์ที่เรียบง่ายและสวยงาม
แพงกว่าผลิตภันฑ์ที่มีอยู่เดิม แค่ไม่กี่ดอลลาร์
แค่สามดอลลาร์ เราก็ได้ "Janma"
ผลิตภัณฑ์ชุดทำคลอดอนามัยในกระเป๋าถือ
Janma หมายถึง "การเกิด" มาพร้อมกับ ผ้าปูซับเลือด
สำหรับหญิงที่ให้กำเนิดลูก
และมีดผ่าตัด ที่ตัดสายสะดือ สบู่ก้อน ถุงมือหนึ่งคู่
และผ้าสะอาดสำหรับเช็ดตัวทารก
ทั้งหมดนี้มาในกระเป๋าถือสวย ๆ
ที่มอบเป็นของขวัญให้กับคุณแม่ หลังจากตรากตรำอย่างหนัก
ซึ่งเธอสามารถถือกลับบ้านด้วยความภูมิใจ เป็นสัญลักษณ์ของความอุดมสมบูรณ์
หญิงคนหนึ่งมีปฏิกิริยากับของขวัญชิ้นนี้
เธอพูดว่า "นี่เป็นของฉันจริง ๆ หรือ ฉันเก็บมันไว้ได้มั้ย"
อีกคนหนึ่งพูดว่า "คุณจะให้อีกสีหนึ่งมั้ย
ตอนที่ฉันคลอดลูกอีกคน"
(เสียงหัวเราะ)
ยิ่งไปกว่านั้น หญิงคนหนึ่งบอกว่า มันเป็นกระเป๋าถือใบแรกในชีวิต
ที่เป็นของเธอ
นอกจากสัญลักษณ์และความเรียบง่าย
ชุดทำคลอดยังถูกออกแบบมาให้เป็นไปตาม ข้อแนะนำด้านการแพทย์ที่ใช้ทั่วโลก
และยังเป็นเครื่องมือที่ใช้เปลี่ยนพฤติกรรม เพื่อให้ประชาชนทำตามข้อแนะนำเหล่านั้น
นอกจากจะสามารถใช้ในบ้านได้แล้ว ยังสามารถใช้ชุดทำคลอดนี้ในสถานพยาบาล
ในปัจจุบัน ชุดทำคลอดของเราได้ช่วย แม่และเด็กกว่า 600,000 คน
ทั่วโลก
มันเป็นประสบการณ์ที่น่ายินดี เมื่อเห็นตัวเลขเหล่านั้นเพิ่มขึ้น
และฉันรอไม่ไหวที่จะเห็น ตัวเลขเพิ่มขึ้นเป็นแสนล้าน
แต่ปัญหาสุขภาพของผู้หญิง ไม่ได้จบลงตรงนี้
ยังมีอีกหลายพันปัญหา ที่ต้องอาศัยการจัดการที่ไม่แพง
เรามีข้อเท็จจริงเพื่อยืนยันว่า หากเราลงทุนไปกับผู้หญิงและเด็ก
และมอบสุขภาพและ ความเป็นอยู่ที่ดีให้กับพวกเขา
พวกเขาจะทำให้ชุมชนมีสุขภาพดี ร่ำรวย และรุ่งเรือง
เราต้องเริ่มจากการสร้างความเรียบง่าย และให้คุณค่ากับปัญหาสุขภาพของผู้หญิง:
ตั้งแต่การลดอัตราการเสียชีวิตของแม่ จนถึงการล้มล้างคำต้องห้าม
เพื่อให้พลังแก่ผู้หญิง ในการควบคุมชีวิตตนเอง
นี่คือความฝันของฉัน
แต่มันจะเป็นไปไม่ได้เลย หากทั้งชายและหญิง
จากทั่วโลกไม่มีส่วนร่วม
ใช่ค่ะ คุณทุกคน
ไม่นานนี้ฉันได้ยินคำร้อง ที่แต่งโดยลีโอนาร์ด โคเฮน
"ตีระฆังที่ยังส่งเสียง
ลืมความสมบูรณ์แบบของคุณไปซะ
ทุก ๆ อย่างย่อมมีรอยร้าว
และนั่นคือทางที่แสงส่องเข้ามา"
นี่คือแสงน้อย ๆ จากฉัน
แต่เราต้องการแสงสว่างกว่านี้
จริง ๆ แล้ว เราต้องฉายสปอตไลท์ ไปที่ความสำคัญของสุขภาพผู้หญิง
หากเราต้องการพรุ่งนี้ที่ดีกว่า
เราไม่ควรลืมว่าผู้หญิง คือศูนย์กลางความยั่งยืนของโลก
และจะไม่มีเราหากไม่มีพวกเขา
ขอบคุณค่ะ
(เสียงปรบมือ)